.............sz. napirendi pont

**E L Ő T E R J E S Z T É S**

**Budapest Főváros II. Kerületi Önkormányzat Képviselő-testülete részére**

a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet,

a katasztrófavédelemről és a hozzá kapcsolódó egyes törvények módosításáról szóló

2011. évi CXXVIII. törvény 46. § (4) bekezdése, valamint

Budapest Főváros II. Kerületi Önkormányzat Polgármesterének

1/2021.(II.8.) normatív utasítása alapján

**2021. március**

**Tárgy:** Javaslat a Budapest Főváros II. Kerületi Önkormányzat Képviselő-testületének a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III.23.) önkormányzati rendelet módosítására

**Készítette:** …………………………………..

Kalocsai Tímea igazgató sk.

 Városüzemeltetési Igazgatóság

**Egyeztetve:** …................................................

 dr. Varga Előd Bendegúz

 alpolgármester

**Látta:** ...........................................................

dr. Szalai Tibor

 jegyző

…………………………………….

 dr. Silye Tamás

 jegyzői igazgató

Nyílt anyag!

**Tisztelt Képviselő-testület!**

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörét a polgármester gyakorolja.

Budapest Főváros II. Kerületi Önkormányzat Képviselő-testületének 8/2018. (III.23.) önkormányzati rendelete (a továbbiakban: **Rendelet**) tartalmazza a Budapest Főváros II. Kerületi Önkormányzat tulajdonában lévő közterületek használatára és helyi szabályozására vonatkozó szabályokat.

A koronavírus-járvány harmadik hullámának hatása – különösképpen a vendéglátó teraszokat üzemeltető vállalkozások számára – jelentős bevétel kieséssel jár, az Önkormányzat segítséget kíván nyújtani a tulajdonában álló közterületeken vendéglátó ipari egységet üzemeltető vállalkozásoknak, ezért a közterület-használati díjból kedvezményt ad.

Jelen előterjesztésben javaslatot teszünk a Rendelet módosítására az alábbi tartalommal:

*„11/A. §*

*A kialakult járványhelyzetre tekintettel a vállalkozások bevételkiesés okozta terheinek enyhítése céljából 2021. április 1. és 2021. december 31. közötti időszakra vonatkozóan a II. kerület illetékességi területén a vendéglátó ipari egységek üzemeltetőinek nem kell megfizetnie a vendéglátó üzlet előkertje, terasza után megállapított közterület-használati díj 99,9%-át.”*

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt.

A Képviselő-testület Magyarország Alaptörvénye 32. cikk (2) bekezdésben, és Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában foglalt felhatalmazás alapján, illetve a Mötv. 23.§ (5) bekezdés 2. pontjában foglaltak jogosult a rendelet-módosítás tárgyában dönteni.

Budapest, 2021. március 22.

**Őrsi Gergely**

  **polgármester**

**Budapest Főváros II. Kerületi Önkormányzat** **Képviselő - testületének …./2021. (……) önkormányzati rendelete a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III.23.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
| A Rendelet 11/A. §-a:11/A. §A kialakult járványhelyzetre tekintettel a vállalkozások bevételkiesés okozta terheinek enyhítése céljából 2020. november 1. és 2021. március 31. közötti időszakra vonatkozóan a II. kerület illetékességi területén a vendéglátó ipari egységek üzemeltetőinek nem kell megfizetnie a vendéglátó üzlet előkertje, terasza után megállapított közterület-használati díj 10%-át meghaladó összeget. | A Rendelet 11/A. §-a:11/A. §A kialakult járványhelyzetre tekintettel a vállalkozások bevételkiesés okozta terheinek enyhítése céljából 2021. április 1. és 2021. december 31. közötti időszakra vonatkozóan a II. kerület illetékességi területén a vendéglátó ipari egységek üzemeltetőinek nem kell megfizetnie a vendéglátó üzlet előkertje, terasza után megállapított közterület-használati díj 99,9%-át. |

**Budapest Főváros II. Kerületi Önkormányzat** **Képviselő - testületének …. /2021. (……) önkormányzati rendelete a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III.23.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésben és Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában foglalt felhatalmazás alapján, valamint az Mötv. 23.§ (5) bekezdés 2. pontjában meghatározott feladatkörében eljárva a következőket rendeli el.

**1. §**

Budapest Főváros II. Kerületi Önkormányzat Képviselő-testületének a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendelete 11/A.§-a helyébe az alábbi rendelkezés lép:

*„11/A. §*

*A kialakult járványhelyzetre tekintettel a vállalkozások bevételkiesés okozta terheinek enyhítése céljából 2021. április 1. és 2021. december 31. közötti időszakra vonatkozóan a II. kerület illetékességi területén a vendéglátó ipari egységek üzemeltetőinek nem kell megfizetnie a vendéglátó üzlet előkertje, terasza után megállapított közterület-használati díj 99,9%-át.”*

**2. §**

E rendelet a kihirdetést követő napon lép hatályba és a törvény erejénél fogva az azt követő napon a hatályát veszti.

|  |  |
| --- | --- |
|  | **Őrsi Gergely**polgármester |
| **dr. Szalai Tibor** jegyző |  |

**ÁLTALÁNOS INDOKOLÁS**

Budapest Főváros II. Kerületi Önkormányzat Képviselő-testületének a Budapest Főváros II. Kerületi Önkormányzat tulajdonában lévő közterületek használatának és rendjének helyiszabályozásáról szóló 8/2018.(III.23.) önkormányzati rendeletének (a továbbiakban: **Rendelet**) módosítása vált szükségessé.

A humánjárvány okozta bizonytalan gazdasági helyzetben a vendéglátás részben vagy teljesen leállt, ez az állapot különösen a vendéglátás területén üzemelő vállalkozások számára jelentős bevétel kieséssel járt.

A Budapest Főváros II. Kerületi Önkormányzat segítséget kíván nyújtani azon vállalkozásoknak, amelyek az érintett szektorban tevékenykednek ezért az Önkormányzat tulajdonában álló közterületeken a vendéglátó ipari egységet üzemeltető vállalkozások segítése érdekében, a vendéglátó ipari egységhez tartozó előkert, terasz kihelyezése után fizetendő közterület-használati díjból 2021. április 01. napjától, 2021. december 31. napjáig meghatározott mértékű 99,9%-os kedvezményt ad.

RÉSZLETES INDOKOLÁS

1.§

A járványhelyzet tekintetében határozza meg a közterület-használati díj megfizetésére vonatkozó szabályokat

2.§

Hatályba léptető és hatályon kívül helyező rendelkezést tartalmaz.